 گوگل سيڪيورٽي خدشن سبب پنهنجن ملزمن کي ٽيلي ڪانفرنس جي ايپ ”زوم“ جو استعمال ڪرڻ کان روڪي چڏيو آهي. ڪورونا وائرس سبب لاڪ ڊائون جي صورتحال ۾ فري وڊيو ڪالنگ ۽ ڪانفرنسنگ جي سهولت سبب ”زوم“ ايپ جي استعمال ۾ اوچتو واڌ ٿي آهي. گوگل پنهنجن ملازمن کي ”زوم“ ايپ جي استعمال تي پابندي جي حوالي سان اي ميل ڪئي جنهن ۾ ٻڌايو ويو ته جلد گوگل جي فراهم ڪيل مشينن ۾ ”زوم“ استعمال نه ٿي سگھندي. ياد رهي ته زوم جي مقابلي ۾ گوگل جي پنهنجي سروس به موجود آهي جنهن کي ”ميٽ“ چيو ويندو آهي پر ”زوم“ جي مقبوليت جو اندازو ان ڳالهه مان به لڳائي سگهجو ٿو ته گوگل جا ملازمن ان جو ڀرپور استعمال ڪندا آهن. گوگل جي ترجمان موجب اسان جي سيڪيورٽي ٽيم ملازمن کي آگاهه ڪيو آهي ته زوم گوگل جي سيڪيورٽي معيارن تي پوري نٿي لهي، ان ڪري گوگل ملازمن کي فراهم ڪيل ڪمپيوٽرن تي اها استعمال جوڳي نه رهندي. گوگل جي ترجمان موجب ملازم جيتوڻيڪ چاهين ته پنهنجي خاندان ۽ دوستن سان رابطي لاءِ ان کي برائوزر يا پنهنجي ذاتي موبائيل فون تي استعمال ڪري سگھندا.